Marja Tyrnin Joulushow

Marja Tyrnin Joulushow on spin-off-sarja suomalaisesta sketsiohjelma Putouksesta. Lifestyle-ohjelman muotoon rakennetussa ohjelmassa Vuoden sketsihahmo -tittelin Putouksessa voittanut pallivahalainen leskirouva Marja Tyrni esittelee katsojille  vieraidensa kera erilaisia vinkkejä jouluvalmisteluihin. Kaikkiaan kuuden jakson mittainen ohjelma esitettiin MTV3-kanavalla vuodenvaihteessa 2010–2011. Sarjaa on esitetty uusinnoin jouluisin. 

Marja Tyrniä ohjelmassa näyttelee Aku Hirviniemi. Lisäksi ohjelmassa esiintyvät Marja Tyrnin apulaiset; Jucci Hellström ("Marja's Personal Assistent") sekä tonttutytöt Hilla Ruoppila ja Mimosa Willamo. Loppulaulun pianistina nähdään Larry Läskinen (Leri Leskinen). Jokaisessa jaksossa nähdään lisäksi useita vieraita.  

 Viittaukset Putoukseen 
Ohjelmassa tehdään useita viittauksia Putous-ohjelman hahmoihin. Ensimmäisessä jaksossa vierailee "Tyrnin kuumalinja" -osiossa Putouksessa tutuksi tullut sketsihahmo Raisa Reikänaama (Krista Kosonen), viimeisessä jaksossa Jättipipariluukun vieraana on Vuoden sketsihahmo -kilpailussa toiseksi selviytynyt Kete Rahkonen (Riku Nieminen). Lisäksi Raisa Reikänaama ja Kete Rahkonen mainitaan ohjelmassa useaan kertaan; muista Putouksen hahmoista mainitaan Birger Borg ja "moppitukka" eli ohjelman juontaja Jaakko Saariluoma.

 Jaksot 
Alla olevaan taulukkoon on listattu jaksoittain osioiden "Hannu Karpolta pöllitty pukintunnistusformaatti", "Jättipipariluukku" ja "Tyrnin kuumalinja" vieraat.
 Jakso  Ensiesitys  Katsojia  Hannu Karpolta pöllittypukintunnistusformaatti  Jättipipariluukku  Tyrnin kuumalinja  Loppulaulu 1.  27.11.2010  507 000  Jani Wickholm  Anu Harkki  Raisa Reikänaama  Äidin porsaat 2.  04.12.2010  435 000  Ressu Redford  Jorma Piisinen  Aira Samulin  Hei tonttu-ukot 3.  11.12.2010  391 000  Susanna Sievinen  Ilkka Kanerva  Juha Mieto  Joulupuu on rakennettu 4.  18.12.2010  420 000  Jaakko Kolmonen  Juhani Tamminen  Jethro Rostedt  Jouluyö, juhlayö 5.  25.12.2010  301 000  Teuvo Loman  Simo Salminen  Vesa-Matti Loiri  Varpunen jouluaamuna 6.  01.01.2011  ei tiedossa  Janne Kataja  Kete Rahkonen  –  Hallelujah

 Katso myös 
 Putous

 Aiheesta muualla 

 Marja Tyrnin kotisivut MTV3:n sivuilla

 Lähteet 

Luokka:Marja Tyrni